钦定古今图书集成/明伦汇编/官常典/第771卷 > 册府元龟 > 《公正》
## 钦定古今图书集成/明伦汇编/官常典/第771卷 > 册府元龟 > 《公正》

夫子曰：“苟正其身矣，于从政乎何有。”又曰：“子帅以正
孰敢不正”晁错有言曰：“方直之士奉法令不容私。”若
夫执德不回谨身率下无党于物直道而行故政平
而讼理令行而禁止也。汉制郡守课最者或入为公
卿宣帝曰：“使百姓无叹息愁恨之声者其唯良二千
石乎！”故有奉公不阿守法见惮抑强扶弱而志在无
私以一警百而威克厥爱是以赏罚信而权宠莫能
干政令行而豪右不能犯所以人从其化而吏不敢
欺也。《诗》曰：“刚亦不吐。”又曰：“好是正直”其斯之谓欤。